google/wiki40b huggingface dataset:
Tonje Angelsen

Karriere

Angelsen  ble i 2006 ansett som stortalent i norsk høydehopp da hun satt norsk aldersrekord med 1,82 m som 16-åring. Etter det slet hun med blant annet en korsbåndskade og hun stagnerte noe frem til 2009.

2010

I 2010 klarte hun med ny personlig rekord på 1,89 m noe overraskende A-kravet til EM 2010 under en høydehoppkonkurranse i Bærum (Tryvinglekene), juni 2010.

2011

I februar 2011 vant hun NM innendørs med ny personlig rekord på 1,91 m. Under EM innendørs i Paris tre uker senere forbedret hun seg til 1,92 m. Sommersesongen startet med flere hopp over 1,89 m før hun på 16. juli under U23-EM i Ostrava, Tsjekkia klarte å egalisere sin innendørs personlig bestnotering på 1,92 m (4.-plass). Hun deltok i VM i friidrett 2011 i Daegu, Sør-Korea, men klarte ikke å kvalifisere seg til A-finalen.

2012

Som sesongåpning klarte Angelsen på et lokalt stevne i Trondheim å forbedre sin personlige innendørsrekord til 1,93 m. Det var også kvalifiseringskravet til VM i friidrett innendørs 2012 i Istanbul, Tyrkia. Der klarte hun ikke å kvalifisere seg til finalen (1,88m).
I februar ble hun nordisk mester i høydehopp innendørs, med 1,93 meter. 
Den 24. mai hoppet hun 1,95 meter på Bislet, som var årsbeste i Europa. Dette hoppet gjorde også at hun kvalifiserte seg til sommer-OL 2012 i London. Hun vant gull ved Znamenskij-minnestevnet i Moskva 17. juni, med 1,95 meter. Den 28. juni tok hun sølv under EM i Helsingfors med ny personlig rekord på 1,97, kun slått av Ruth Beitia.
Ved NM i friidrett 2012 i Kristiansand vant hun gull i høyde, med 1,90 meter, foran Martine Bye og Katarina Mögenburg. Dette ga henne også Kongepokalen.

2013

Angelsen slet med økende smerter i høyrefoten utøver andre halvdel av 2012 og ble operert i januar 2013. Hun mistet dermed innedørssesongen.

2014

Ved EM i friidrett 2014 i Zürich kvalifiserte hun seg til finalen, etter at hun greide 1,89 i kvalifiseringen. I finalen greide hun 1,85 og 1,90 på første forsøk, men greide ikke den neste høyden som var 1,94, og endte dermed på 9.-plass i EM.

2015-2017

Angelsen hadde en skadepreget sesong i 2015. I 2016 klarte hun å kvalifisere seg til OL i Rio med 1,93m kort tid før; under OL nådde hun ikke finalen. Beste resultat i 2017 var 1,90m.
Bäsksele

Bäsksele (sørsamisk: Beetske) er et småsted i Vilhelmina kommune i Västerbottens län i landskapet Lappland i Sverige. Småstedet befinner seg øst for Bäskselet langs elven Vojmån langs Länsväg 360. Bäsksele ble anlagt i 1771 av Jon Larsson, som senere også anla småstedet Latikberg. Han kalles i andre sammenhenger for Johan Larsson og oppgis å ha vært same.
I 1860-årene opprettet Svenska Missionssällskapet en skole for samiske barn i Bäsksele. Der fikk også barn fra Bäsksele som hade svenske foreldre undervise. Blant de samer som gikk på skolen i Bäsksele, kan nevnes Andreas Wilks.
Småstedet har riksinteresse for kulturmijøverdier.
Kampene ved Kvam

Kampene ved Kvam, også omtalt som Slaget om Kvam, var kampene mellom på den ene siden norske styrker fra 2. divisjon og britiske styrker fra North Western Expeditionary Force som holdt Kvam og på den andre siden den tyske invasjonsstyrken som kom opp Gudbrandsdalen. Kampene pågikk 25. og 26. april 1940 etter at tyske styrker hadde invadert Norge og britiske styrker hadde gått i land for å støtte det norske forsvaret. Kvamsporten, der veien går i en fjellskjæring nedenfor Kvam, ble forsøkt sprengt for å hindre tysk fremrykning. Det tyske angrepet begynte kl 11.30 torsdag 25. april. Det var britiske posisjoner på Viksøya (på kartet kalt Storøya) i Lågen (med skuddfelt mot veien) og i bakkenene ovenfor veien og jernbanen. De tyske styrkene disponerte seks pansrede kjøretøy og en bevæpnet kommandovogn. Britene mistet 89 mann den første dagen ifølge Tamelander og Zetterling, mens fire tyske soldater ble drept. Midt på dagen 26. april angrep de tyske styrkene sentrum og kl 13.00 kjørte to tyske panservogner inn i sentrum, disse ble nøytralisert av britisk beskytning og sperret en stund for fremrykning av andre kjøretøy. De britiske styrkene trakk seg tilbake på kvelden, blant annet på grunn av at tyske styrker hadde satt fyr på skogen. Etter at tyske styrker hadde nedkjempet forsvaret rykket de raskt videre mot Otta (28. april; 31 briter drept og gravlagt ved Nord-Sel kirke) og Dombås (30. april). De britiske ledelsen oppga forsvaret av Sør-Norge 28. april.
Laiwu

Laiwu (kinesisk: 莱芜市; pinyin: Láiwú Shì) er et lite byprefektur midt i provinsen Shandong i Folkerepublikken Kina.
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
EM i motbakkeløp 2019

Europamesterskapet i motbakkeløp 2019 ble arrangert i Zermatt i Sveits 7. juli 2019.
Ellen Gleditsch

Familie

Hun var datter av rektor Karl Kristian Gleditsch (1851-1913) og Petra Birgitte Hansen, og søster av Kristian Gleditsch. Biskop Jens Gran Gleditsch var hennes onkel og fadder.

Bakgrunn

Åtte år gammel flyttet Ellen Gleditsch med familien fra Mandal til Tromsø. 18 år gammel begynte hun i lære ved Svaneapoteket i Mosjøen. Våren 1900 tok hun farmasøytisk medhjelpereksamen i Kristiania, og to år senere tok hun apotekereksamen med beste karakter.

Karriere

Hun begynte som assistent ved det kjemiske laboratoriet ved  Det Kgl. Frederiks Universitet i 1903. Samtidig som hun arbeidet ved laboratoriet, tok hun i 1905 examen artium og fortsatte med forberedende prøve ved universitetet året etter.
I 1907 fikk hun plass som elev, og etter hvert som assistent, ved laboratoriet til Marie Curie i Paris. Samtidig fulgte hun forelesninger ved Sorbonne-universitetet, og gikk opp til eksamen i flere fag, helt til hun i 1912 oppnådde graden Licenciée ès Sciences.
Ved laboratoriet arbeidet hun blant annet med de radioaktive stoffene radium og uran, og forholdet mellom dem i mineraler. Forskningen og samarbeidet med Marie Curie resulterte i mange viktige vitenskapelige bidrag og internasjonal anerkjennelse. Etter fem år i Paris dro Ellen Gleditsch tilbake til Kristiania og universitetet der. Hun foreleste om radioaktivitet og ledet laboratoriearbeidet, før hun reiste videre til USA. Ved Yale jobbet hun med bestemmelse av halveringstiden til radium. 
Da hun i 1914 kom tilbake til Kjemisk institutt (UiO) fortsatte hun arbeidet som universitetsstipendiat. To år senere ble hun ansatt som dosent i radiokjemi. I 1929 ble hun som andre kvinne i Norge utnevnt til professor, og ble leder for avdeling for uorganisk kjemi. Denne stillingen beholdt hun til hun gikk av for aldersgrensen i 1946. Gjennom hele karrieren holdt hun nær kontakt med kollegaer i utlandet. Fra 1926 til 1929 var hun også president i International Federation of University Women. 
Ellen Gleditsch døde etter et hjerneslag i 1968, 88 år gammel.
Buresiinae

Utseende

Små til middelsstore (2–5 millimeter), svarte eller rødlige vepser med avlang, slank kroppsform. Vingene har gjerne mørke flekker eller bånd. Antennene er forholdsvis korte og knebøyde, noe fortykkede i den ytre delen.

Levevis

Disse vepsene er parasitoider. Én art i slekten Buresium angriper broddbiller (Mordellidae) som borer i stenglene på hamp, én art i slekten Macrorileya er en egg-parasitt på sirisser.

Utbredelse

Gruppen er utbredt i Afrika, dessuten forekommer den i Sørøst-Asia og i USA.
Ōi kjernekraftverk

Ōi kjernekraftverk (大飯発電所, Ōi hatsudensho, Ōi NPP) er et av verdens største kjernekraftverk, og produserer elektrisk kraft i Japan.
Det ble bygget i 1979. Installert maksimal effekt er 4 710 MW, og produksjonen årlig er om lag 33 TWh.
Anlegget må ikke forveksles med Oi oljekraftverk.
Hemerobius simulans

Utbredelse

Hemerobius simulans finnes i hele Norge, og er ganske vanlig.

Utseende

Hemerobius simulans er en brunlig bladlusløve. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Hemerobius simulans har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingene er noe lengre og smalere enn de andre artene i slekten. Langs hele vingens framkant er det mørkere og lysere flekker.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.

Levevis

Hemerobius simulans er rovdyr og lever vanligvis av bladlus. Arten er tilknyttet barskog.
Pubescibidion

Utseende

En nokså liten, slank, brun trebukk, dekkvingene med litt vage, lyse tegninger. Oversiden er sparsomt kledt med lange, lyse, oppstående hår. Antennene er omtrent så lange som kroppen. Pronotum er lengre enn bredt, sylindrisk. Dekkvingene er jevnbrede, noe tilspissede bak, beina nokså korte med litt klubbeformede lår.

Utbredelse

Arten er bare kjent fra Bolivia.
Kjønnsmodenhet

Kjønnsmodningsprosessen

Kjønnsmodningsprosessen kalles gjerne puberteten. Mange arter demonstrerer at de er i ferd med å bli kjønnsmodne, for eksempel ved å markere seg med urinering. Hos katter av hannkjønn vil urinen lukte spesielt strekt når dyret har blitt kjønnsmodent, mens hunder av hannkjønn vil begynne å løfte opp det ene bakbenet når det markerer og urinerer. Hunnene vil få menstruasjon og påfølgende eggløsning. Et tegn på pubertet er også økt vekstrate og en økende trang til å utforske og prøve ut. Psykologisk kan dette komme til uttrykk i form av uregjerlighet og usikkerhet. Hos arter som lever i flokk betyr gjerne kjønnsmodent at individet i større grad enn tidligere må tilpasse seg det hierarkisk systemt som hersker i flokken. Hos mange arter blir hannene regelrett jaget vekk.

Forplantningsevnen

Det å bli kjønnsmoden og det å bli voksen er ikke nødvendigvis det samme. Mennesker oppnår for eksempel kjønnsmodenhet lenge før de regnes som voksne, selv om også dette kriteriet varierer mellom ulike menneskelige kulturer. Kjønnsmodenhet betyr heller ikke at et individ forblir forplantningsdyktig livet ut. Menn er stort sett forplantningsdyktige hele livet (unntatt ved sykdom), men kvinnens forplantningsevne opphører ved den såkalte menopausen. Flere andre arter har også menopause.
Det å kunne forplante seg betyr heller ikke at individet automatisk får anledning til å forplate seg. Hos mange arter er nemlig retten til å forplante seg forbeholdt noen få individer. Hos ulven er det eksempelvis bare alfaparet som har denne retten, selv om tyvparinger skjer. Hos andre arter er det kanskje den sterkestes rett som gjelder. Dette kan gi seg utslag i form av rituelle slåsskamper om retten, men også slåsskamper på liv og død.
Kampene ved Strandløkka

Kampene ved Strandløkka varte fra den 14. april til 17. april 1940 da de norske styrkene trakk seg tilbake. Dette var de første oppholdende kampene som ble åpnet under den tyske framrykkingen opp gjennom Hedmarken mot Gudbrandsdalen.
10. april 1940 fikk kaptein Sigvardt Pran kommandoen over 20 militærarbeidere. Disse var egentlig ikkestridende, men hadde kvelden før fått en kort instruksjon i våpenbruk, og hadde tidlig på morgenen deltatt som stridende i kampen ved Midtskogen. Pran og hans folk ble så sendt til Strandløkka for å kontrollere togtrafikken. 11. april ble jernbanetunellen ved Bøn sprengt, og togtrafikken ble blokkert. Samme dag ankom løytnant Sven Holmsen med 25 kadetter. Den 13. april ble kadettene sendt nordover og ble erstattet med 38 dragoner, men Holmsen ble igjen. 14. april kom de siste norske styrkene sørfra, de ble liggende ved veisperringene ved Strandløkka, og man ventet på den tyske framrykkingen.
Den kom omtrent kl. 18.00, og tyskerne gikk uten videre til angrep langs veien og jernbanelinjen. Holmsen lå med en mitraljøse i framskutt stilling ved Mostue, og ble nødt til å trekke seg et stykke tilbake. Fra nye stillinger holdt de tyskerne nede og framrykkingen stoppet opp. Ca. kl. 21.00 trakk tyskerne seg bakover.
Tidlig på morgenen den 15. april gikk Holmsen fram i sin gamle stilling ved Mostue, og sendte en oppklaringspatrulje sørover. Patruljen kom på tyskerne og trakk seg tilbake under kraftig ildgivning fra begge sider. Omtrent kl. 12.00 ankom kaptein Arne Hagtvedt med et gardekompani. Han mente stillingen ved Mostue var for utsatt, og trakk Holmsen og hans menn tilbake. Tyskerne angrep omtrent samtidig med dette, men da var Holmsen allerede ute av stillingene. Kampene raste ved Strandløkka ettermiddagen igjennom, men de norske stillingene holdt. Tyskerne forsøkte med en omgående bevegelse på østsiden, men de kom ikke langt i den råtne snøen. Tyskerne trakk seg da tilbake ca. kl. 22.00, men kom tilbake med et nytt angrep kl. 01.00. Også dette gikk i stå. Den 16. april gikk med kraftig tysk bombardement med bombekastere.
Den 17. april prøvde tyskerne en ny taktikk, som viste seg å virke. De gikk på isen over Mjøsa fra østsiden opp mot nordsiden av de norske stillingene. Pran hadde ikke annet å gjøre enn å trekke seg ut, men de siste norske soldatene ble liggende i stilling fram til ved femtiden om ettermiddagen.
Fem norske og 17 tyske soldater falt under kampene.
Pink Cadillac

Handling

Tommy Nowak (Clint Eastwood) er en menneskejeger som lever av å spore opp og pågripe kriminelle som har stukket av mens de har vært løslatt mot kausjon. Hans liv tar en dramatisk vending da han må spore opp Lou Ann McGuinn (Bernadette Peters), sist sett i en 1957-modell rosa Cadillac cabriolet. Hun er på rømmen, både fra sin ektemann og en rasistisk gruppering som han er medlem av, etter å ha stjålet en stor sum penger fra dem. Tommy Nowak klarer å oppspore Lou Ann før de andre finner henne, men ender opp med å bli romantisk involvert med henne.
Jensen Beach (Florida)

Jensen Beach er et tettsted (CDP) og ferieområde i Martin County i delstaten Florida i USA. Ifølge United States Census Bureau hadde stedet 11 707 innbyggere (2010) og et areal på 17,5 km².
Ba Børresen

Karriere

Ba Børresen ble norgesmester i dans i 1938, deretter dro hun til England for å få utdannelse som danselærer. Da hun kom tilbake til Norge, kom andre verdenskrig, og hun begynte i samarittjeneste på Ullevål sykehus Under krigen ble Ba Børresen sendt til Grini, men etter krigen tok hun opp dansen igjen. I flere år var hun danselærer for pasienter på Blakstad psykiatriske sykehus, hvor dans ble brukt som en del av terapien. Hun hadde også dansekurs for praktikumstudenter ved Teologisk fakultet ved Universitetet i Oslo.
Hun begynte å studere teologi da hun var 55 år gammel og var 63 år gammel da hun ble ordinert til prest og var i flere år prest i forskjellige menigheter i Trondheim prosti. Senere ble hun prest på St. Hanshjemmet i Oslo, og selv etter at hun ble pensjonist, fortsatte hun som vikar flere steder i landet.
Børresen stiftet tidsskriftet St. Sunniva, tidsskrift for Kvinnelig teologforening, hvor hun var styremedlem i flere år.

Familieliv

Børresen var datter av  Katti Wankel og Georg Wankel. 
Hun hadde fem barn, deriblant tidligere stortingsdirektør Ida Børresen, høgskolelektor Beate Børresen og pensjonert flaggkommandør Jacob Børresen.  Hun var bosatt på Høvik i Bærum.
Orthochoriolaus

Utseende

En nokså liten, slank, kullsvart trebukk. Pornotum kan ha oransje sider. Antennene er tynne og rundt halvparten så lange som kroppen. Pronotum er klokkeformet. Dekkvingene er jevnbrede, beina middels lange og slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er utbredt i Arizona og Mexico (delstatene Chihuahua og Durango).
Töölö Brass

Töölö Brass er et brassband med base i Helsinki, Finland. 
Brassbandet har representert Finland flere ganger i europamesterskapet for brassband.
Nærings-, trafikk- og miljøsentral

Nærings-, trafikk- og miljøsentral (fork. ntm-sentral, ntm, finsk elinkeino-, liikenne- ja ympäristökeskus (ely-keskus, ely), svensk närings-, trafik- och miljöcentralen (ntm-centralen, ntm) er benevnelsen på et statlig regionalt embetsverk i Finland med ansvar for iverksettelses- og utviklingsoppgaver. Nærings-, trafikk- og miljøsentralene ble opprettet 2010. Sammen med regionforvaltningsverkene har ntm-sentralene overtatt oppgavene til lenene, som ble oppløst ved utgangen av 2009. Nærings-, trafikk- og miljøsentralene viderefører dessuten oppgaver til de tidligere arbeids- og næringssentralene, regionale miljøsentralene, miljøkonsesjonsverkene, veidistriktene og arbeiderverndistriktsbyråene.
Institutt for psykologi (UiT)

Institutt for psykologi (IPS) er et av de største instituttene ved Universitetet i Tromsø, og tilbyr undervisning innenfor mange sentrale og spennende tema i psykologiens fagfelt. IPS har ansvar for 4 studieprogram innenfor psykologi: Årsstudium, bachelorprogram, masterprogram og profesjonsstudium. I tillegg har IPS et eget PhD-program. Instituttet har ansvar for ca. 600 studenter fordelt på disse 4 studieprogrammene.
Instituttleder er professor Magne Arve Flaten.
Trine Skei Grande

Bakgrunn og yrkeskarriere

Trine Skei Grande er datter av byggmester, kunstner og trekkspillmusiker Helge Grande.
Hun gikk samfunnsfaglig linje ved Namsos videregående skole 1986–1988 og har grunnfag i sosialøkonomi fra Universitetet i Trondheim fra 1989, mellomfag i statsvitenskap fra Universitetet i Oslo fra 1991 og grunnfag i historie fra Universitetet i Oslo fra 1992.
Grande var frilansjournalist i Namdal Arbeiderblad 1984–1988, lærer ved Hunn skole i Overhalla i 1989, adjunkt ved Levanger videregående skole 1992–1994, foreleser i sosialfag ved Høgskolen i Levanger i 1993, informasjonssekretær i Norsk Studentunion 1994–1995, generalsekretær i Norges Bygdeungdomslag 1995–1997 og generalsekretær i Landsrådet for Norges barne- og ungdomsorganisasjoner 1997–1999.
I midten av 1990-årene flyttet hun fra Nord-Trøndelag til Oslo, hvor hun bor i dag.

Politisk arbeid

Grande var leder i Nord-Trøndelag Unge Venstre 1987–1989, valgkampsekretær i Nord-Trøndelag Venstre i 1989, medlem av Unge Venstres sentralstyre 1989–1991, politisk sekretær i Venstre i 1990, kampanjesekretær i Unge Venstre i 1990, leder i Norges Venstrekvinnelag 1990–1992 og medlem av Nord-Trøndelag fylkesting 1991–1995. Grande var senere leder i Oslo Venstre 1997–2000, medlem av Oslo bystyre 1997–2003 og Oslos byråd for kultur og utdanning 2000–2001.
Grande var medlem av Venstres sentralstyre 1990–2000 og 1. nestleder 2000–2010 før hun ble valgt til ny leder etter Lars Sponheim i 2010. Grande er også parlamentarisk leder fra 2009, hvilket hun også var i perioden 2001–2005.
I 2017 var hun partiets førstekandidat til Stortingsplass fra Oslo foran Ola Elvestuen og Guri Melby.
Vannpolo under Middelhavslekene 1997

Vannpolo under Middelhavslekene 1997. Vannpolo var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var trettende gangen som vannpolo var med på programmet under middelhavslekene. Det var kun en vannpoloturnering for menn.
Denis Davydov

Landslaget

31. mars 2015 fikk han sin første landskamp for Russland mot Kasakhstan.
Cody Simpson

Tidlig liv

Simpson ble født i Gold Coast, Queensland, Australia, til foreldrene Brad og Angie Simpson. Han har to yngre søsken, Tom og Alli. Han er også en talentfull svømmer og har vunnet to gullmedalajer i Queensland Swimming Championships. Simpson trente hos «Miami Swimming Club» under treneren Ken Nixon. Simpsons mor jobbet som frivillig i klubben.
Simpson begynte å spille inn låten hjemme på gutterommet, sommeren 2009, som han lastet opp på YouTube. Han la ut låter som «I'm Yours» av Jason Mraz, «Cry Me a River» og «Señorita» av Justin Timberlake, «I Want You Back» av The Jackson 5, og hans egen låt, «One» og «Perfect». Han ble oppdaget på YouTube av Shawn Campbell,, en Grammy-nominert produsent, som har produsert for blant annet Jay-Z.
Svømming under VM i svømming 2013 – 200 meter ryggsvømming kvinner

Semifinaler

Semifinaler ble avholdt fra kl 18.18.
Makrelstimen

Makrelstimen, populært kalt «Stimen», er en supporterklubb for 3.-divisjonslaget Mandalskameratene. Foreningen har eksistert siden 1996, og hadde i sesongen 2001 nesten 1500 medlemmer. Dagens leder heter Richard Frandsen.
Fjernstyrt våpenstasjon

En fjernstyrt våpenstasjon er en plattform for våpen av lett og middels tung kaliber samt automatiske granatkastere som kan monteres på et kjøretøy eller andre plattformer. Slikt utstyr gjør det mulig for skytter å sitte beskyttet inne i kjøretøyet og observere trusler/mål via dag- og nattkameraer. Våpenstasjoner monteres på nye og eksisterende kjøretøy
Variasjoner over et tema av Corelli

Variasjoner over et tema av Corelli (russisk: Вариации на тему А. Корели, Variatsii na temu A. Koreli), op. 42, er et variasjonsverk komponert av Sergej Rakhmaninov i 1931. Stykket består av 20 variasjoner over et temaet La Folia, benyttet av Arcangelo Corelli i hans sonate op. 5 nr. 12.
10. etappe i Tour de France 2006

Info

Dette var den første etappen i Pyreneene, hvor de virkelig store klatreetappene begynner og de som jakter på den grønne trøya blir hengende etter. Det dannet seg et brudd med 15 mann før den første stigningen, hvor blant annet Thor Hushovd satt, men da klatringen startet falt sprinteren Hushovd bakover i rekkene. Klatrespesialistene og allrounderne overtok touren i denne etappen, som inneholdt den første HC-klatringen (høyeste kategori). På denne etappen skuffet også blant andre Iban Mayo, som var regnet som mulig sammenlagtvinner etter dopingskandalen, med en 153.-plass. Juan Miguel Mercado vant til slutt etappen like foran Cyril Dessel. Dessel overtok sammenlagtledelsen og vil kjøre med den gule ledertrøyen på 11. etappe, men eksperter forventer at han mister den etter morgendagens etappe. Hushovd slet opp bakkene og havnet til slutt på 158.-plass, som den 11. siste mann som fullførte etappen.
Rosa Spier Huis

Rosa Spier Huis i den nederlandske kommunen Laren i Noord-Holland er et bo- og arbeidssenter for (tidligere) kunstnere og vitenskapsmenn. 11. oktober 1969 ble senteret åpnet av daværende ministrene for kultur, rekreasjon og samfunnsarbeid, Marga Klompé. Ideen om å skape en 'trygg havn for eldre kunstnere' kom fra harpisten Rosa Spier, og senteret er ment å gi eldre kunstnere muligheten til å bruke sin energi i det skapende arbeidet mens andre tar seg av de daglige syslene.
I 1963 ble Rosa Spierstiftelsen opprettet av Henriëtte Polak, og takket være denne ble det mulig å oppføre den bygningen som trengtes for å realisere Spiers ide.
Huset har plass til 73 beboere.
Rudolf Blodstrupmoen

Rudolf Blodstrupmoen er en fiktiv figur som ble skapt av Kjell Aukrust. Aukrust introduserte disponent Blodstrupmoen i Mannskapsavisas avisspalte Våre Duster og overførte ham senere til den fiktive avisen Flåklypa Tidende. 
Disponent Blodstrupmoen var barnefødt i Flåklypa, og jobbet på Reodor Felgens verksted som lærling. Etter hvert flyttet han til byen der han både ble disponent  i «Christiania Mark og Soppkontroll» og en dyktig racerbilfører. 
Rudolf Blodstrupmoen tåler ikke å tape og gjør hva som helst for å vinne. I filmen Flåklypa Grand Prix spilte Blodstrupmoen «skurken» og var førstefører i racerbilen GT Boomerang Rapido (bygget etter «spitfire»-prinsippet). Andrefører var den synske Mysil Bergsprekken, som med sine forutseende evner var en ideell andrefører.
Sitater
Je e villi tell når som helst, hvor som helst, å møte åkken som helst